**የጥናት መምሪያ**

**መጽሐፍ ቅዱሳዊ መሠረቶች**

**ሞጁል ስድስት - የሐዋርያት ሥራ ዳራ**

መመሪዎች፡ እያንዳንዱ የጥናት መምሪያ በእያንዳንዱ ሞጁል ውስጥ ከሚሸፈኑት ዋና ዋና ጎራዎች ጋር በሚጣጣሙ የጊዜ መለያዎች ተከፋፍሎዋል፡፡ ክፍሎቹም ሁለት ዋና ዋና ምድቦችን ይዘዋል፡፡ **ማስታወሻ ለመያዝ የሚያስችሉ** **ውቅረ-ነገሮች** እና **የክለሳ ጥያቄዎች**፡፡ በቪዲዮ የሚቀርቡትን ትምህርቶች በማድመጥ ተገቢ **ማስታወሻዎችን ለመያዝ ያስችላችሁ ዘንድ አስተዋጽዖዎችን ተጠቀሙ**፣ በሞጁሉ ላይ ለሚቀርብላችሁ ፈተና ዝግጅት የሚጠቅሟችሁን **የክለሳ ጥያቄዎች** ምላሽ ስጡባቸው፡፡ የማጥኛ ጽሑፎቹን በተሻለ መንገድ ለመጠቀም የሚያስችሏችሁን የተሻሉ መረጃዎች ለማግኘት ያስችላችሁ ንድፍ፣ የተማሪዎቹን የመምሪያ ማኑዋል መለስ ብላችሁ ቃኙ፡፡ በተጨማሪም፣ የጥናት መምሪያዎቹ በኮርሱ ላይ ለሚጠብቃችሁ ፈተና በምታደርጉት ዝግጅት የጎላ አስተዋጽዖ ስለሚኖራቸው በአግባቡ ቅጂ እያስቀራችሁ ሂዱ፡፡

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**ከ 0:00 – 22:02 ደቂቃዎች በምናገኛቸው ትምህርቶች ማስታወሻ ለመያዝ የሚያስችለን አስተዋጽዖ**

1. መግቢያ

2. ጸሐፊ

ሀ. የሉቃስ ወንጌል

1. ግልጽ

2. ስውር

ለ. የመጀመሪያዪቱ ቤተክርስቲያን

1. መጻሕፍት/ያልታተሙ ጽሑፎች

2. የመጀመሪያዪቱ ቤተክርስቲያን መሪዎች

ሐ. አዲስ ኪዳን

1. ያልታወቀው ጸሐፊ

2. ሉቃስ

**የክለሳ ጥያቄዎች**

1. ሉቃስ 1:1-4 እና የሐዋርያት ሥራ 1:1 ሉቃስ የወንጌሉና የሐዋርያት ሥራ የሁለቱም ጸሐፊ እንደሆን የሚያመለክቱት እንዴት ነው?

2. የሉቃስ ወንጌል እና የሐዋርያት ሥራ ጸሐፊ ተመሳሳይ ሰው እንደሆነ ለማረጋገጥ በዶ/ር ባየር የቀረበው ማስረጃ ምንድን ነው?

3. የሉቃስ ወንጌልንና የዮሐንስን ወንጌላት ጥቂት ክፍሎች የያዘውና ምናልባትም በ175 ዓ.ም. እና በ 200 ዓ.ም. ተቀድቶ፣ ኋላም በ1952 በግብጽ እንደተገኘ የሚነገርለት ጥንታዊ ያልታተመ ጽሑፍ ስም ማን ይባላል?

4. ቤተክርስቲያን ቀኖናውን የተቀበለችውና የአዲስ ኪዳን መጻሕፍትን ዝርዝር የያዘው ጥንታዊ እውቅ ዶኩሜንት ስም ማን ነው?

5. የሐዋርያት ሥራን ጸሐፊ ማንነት አስመልክቶ ከጥንታዊቷ ቤተክርስቲያን የተገኘው ማስረጃ ምንድን ነው?

6. ሉቃስ በዘመኑ በቤተክርስቲያን ውስጥ የነበረው ሥልጣን ምን ነበር?

7. የሉቃስ ሙያ ምን ነበር?

8. ከሌሎች የአዲስ ኪዳን መጻሕፍት ጋር ሲነጻጸር የሉቃስ ወንጌልና የሐዋርያት ሥራ የግሪክኛ አጻጻፍ ምን ይመስላል?

9. ከሐዋርያት ሥራ 16:10 ጀምሮ በሁነቶች አዘጋገብ ቅርጽ ላይ ምን ለውጥ አስተውለናል?

10. ዶ/ር ሉቃስ የጠቀሱትን ጥቅስ መሠረት በማድረግ፣ ሉቃስ የሐዋርያት ሥራ ጸሐፊ እንደሆነ በግልጽ ያመለከተ የጥንት ቤተ ክርስቲያን ጸሐፊ የትኛው ነው?

11. እንደ ዶ/ር ባየር አገላለጽ፣ በሉቃስ 1:1-2 ያለውንና "...የዐይን ምስክሮች ያረጋገጡትን" በማለት ከነማን እንደተማረ የተናገረበትን ክፍል በመመልከት ስለ ሉቃስ ስብዕና አንድ ማጠቃለያ መስጠት እንችላለን?

12. ሉቃስ ከጳውሎስ ጋር የአገልግሎት ባልደረባ ሆኖ መጓዝ የጀመረው መቼ ነው?

13. እንደ ዶ/ር ባየር አገላለጽ፣ ሉቃስ የተለወጠው መቼ ነው?

**ከ 22:02 – 47:02 ደቂቃዎች በምናገኛቸው ትምህርቶች ማስታወሻ ለመያዝ የሚያስችለን አስተዋጽዖ**

3. ታሪካዊ መቼት

ሀ. ዘመን

1. ከ 70 ዓ.ም. በኋላ

2. ከ 70ዓ.ም. በፊት

ለ. ቀደምት ተደራሲያን

1. ቴዎፍሎስ

2. ሰፋ ያሉት ተደራሲያን

ሐ. ማኅበራዊ አውድ

1. የሮሜ ግዛት

2. አይሁዶች

**የክለሳ ጥያቄዎች**

1. የሐዋርያት ሥራ መጽሐፍ ስለ ተጠናቀረበት ዘመን ዶ/ር ባየር ያላቸው ሃሳብ ምንድን ነው?

2. በሐዋርያት ሥራ ውስጥ የምናገኛቸው እና በ79 ዓ.ም. አካባቢ በተጻፉት ታሪካዊ ዘገባዎች ውስጥም የተካተቱ ስሞች እነማን ናቸው?

3. ዶ/ር ባየር የሐዋርያት ሥራ ስለተጻፈበትን ዘመን ያለውን አመለካከት ለመደገፍ የተጠቀመበት መከራከሪያ ምንድን ነው?

4. የሐዋርያት ሥራ ለነማን እንደተጻፈ ለማረጋገጥ የዶ/ር ባየር አመለካከት ምንድን ነው?

5. በሮማውያን ግዛቶች የተከናወኑ የመንገዶችና የሕንጻዎች ግንባታ የመሳሰሉ ማኅበረሰባዊ ሥራዎች የወንጌልን መስፋፋት ያገዙት እንዴት ነው?

6. የሐዋርያት ሥራ በተጻፈበት ዘመን የሮሜ አገዛዝ ስለ አይሁድ ሃይማኖትና ስለ ክርስትና የነበረው አስተሳሰብ ምን ነበር?

7. የሐዋርያት ሥራ በተጻፈበት ዘመን የቀደሙት ክርስቲያኖች ስለ አይሁድ መሪዎች የነበራቸው አስተሳሰብ ምን ነበር?

8. በ79 ዓ.ም. አካባቢ “አንቲኪዩቲክስ” የተሰኘውን ጽሑፍ የጻፈው የታሪክ ተመራማሪ ስም ማን ነው?

9. የሐዋርያት ሥራ በተጻፈበት ዘመን፣ አህዛብ ወደ ይሁዲነት መግባት ይችሉ ነበርን?

10. የጥንቷ ቤተክርስቲያን አህዛብ ክርስቲያኖች በቤተክርስቲያን ውስጥ ከሚኖራቸው ስፍራ አንጻር ትመለከታቸው የነበረው እንዴት ነው?

11. በሐዋርያት ሥራ ውስጥ ከተጠቀሰውና በትምህርታችንም ከተጣቀሰው የጥንቷ ቤተክርስቲያን ችግሮች መካከል ጥቂቶቹን ግለጹ።?

**ከ 47:02 – 1:26:59 ደቂቃዎች በምናገኛቸው ትምህርቶች ማስታወሻ ለመያዝ የሚያስችለን አስተዋጽዖ**

4. ነገረ-መለኮታዊ ዳራ

ሀ. ብሉይ ኪዳን

1. ታሪክ

2. እስራኤል

ለ. የእግዚአብሔር መንግሥት

1. የአይሁድ ነገረ-መለኮት

2. መጥምቁ ዮሐንስ

3. ክርስቲያን ነገረ-መለኮት

ሐ. የሉቃስ ወንጌል

1. ኢየሱስ

2. ሐዋርያት

5. ማጠቃለያ

**የክለሳ ጥያቄዎች**

1. ዶ/ር ባየር በሀዋርያት ሥራ ውስጥ የተጠቀሰውን ነገረ-መለኮት ከብሉይ ኪዳኑ ነገረ-መለኮት ጋር ያስተያየው እንዴት ነው?

2. እግዚአብሔር አብርሃምን ስለመምረጡ የብሉይ ኪዳን ነገረ-መለኮት የሚያስተምረን ምንድን ነው?

3. ዶ/ር ባየር ስለ አህዛብ የብሉይ ኪዳንን አስተምህሮ ከሐዋርያት ሥራ አስተምህሮ ጋር ያስተያየው እንዴት ነው?

4. በሐዋርያት ሥራ ስለ ሙሴ የተጠቀሰውን አስተሳሰብ ጠቅለል አድርጋችሁ አስቀምጡ።

5. የሐዋርያት ሥራ 7:36-39 እንዲህ ይላል፣ "ሙሴም እስራኤላውያንን እግዚአብሔር ከመካከላችሁ ----------------ያስነሳላችኋል አላቸው'"

6. የሐዋርያት ሥራ ስለ ዳዊት ስርወ መንግሥት ያሰፈረውን፣ ከብሉይ ኪዳን አተያይ አንጻር ጠቅለል አድርጋችሁ አስፍሩ።

7. መዝሙር 72:8,17 የ ----------------- ግዛቱ ከባሕር እስከ ባሕር እንደሚዘልቅ ያመለክታል።

8. እንደ ዶ/ር ባየር አገላለጽ፣ በብሉይ ኪዳን የተጠቀሱ ቁልፍ ሰዎችን ሚና ኢየሱስ የፈጸመ መሆኑን አንባቢዎቹ ይረዱለት ዘንድ ሉቃስ ፈልጓል። ኢየሱስ ሃላፊነቱን የፈጸመለትን አንድ የብሉይ ኪዳን ሰው ጠቅለል አድርጋችሁ ግለጹ።

9. እንደ ዶ/ር ባየር አገላለጽ፣ የእግዚአብሔር መንግሥት የምትስፋፋበትን መንገድ ሉቃስ የተረጎመው እንዴት ነው?

10. ስለምትመጣዋ መንግሥት በሉቃስ 19:12-27 ከተዘገበው የአሥሩ ምናኖች ምሳሌ ምን እንማራለን?

11. እንደ ዶ/ር ባየር አገላለጽ፣ ስለምትመጣዋ መንግሥት ከሐዋርያት ሥራ 1:3-8 ምን እንማራለን?

12. በሐዋርያት ሥራ 17:24-27 ጳውሎስ በአቴና ባስተማረው ትምህርት አጽንዖት የሰጠበት ጉዳይ የየትኛው መጽሐፍ ቅዱሳዊ ትረካ አካል ነው?

13. የሐዋርያት ሥራ ሲጻፍ ስለ መሲሁ ስለ ራሱ የነበሩት የተለያዩ አመለካከቶች ምን ነበሩ?

14. የሐዋርያት ሥራ ሲጻፍ ስለ መሲሁ መምጣት የነበሩ የተለያዩ አመለካከቶች ምን ነበሩ?